Արտասահմանյան լավագույն բուհերում ռիսկերի կառավարիչների և ակտուարների պատրաստման ծրագրերը առանձնացված են, սակայն, կրթական ծրագիրը կազմելիս, ակնհայտ դարձավ, որ առարկաները մեծամասամբ խաչվում են: Այդ ծրագրերի առանձնացումը արտացոլում է մի շարք արևմտյան երկրներում չափազանց խորը մասնագիտացման առկայությունը միայն: Մեզ մոտ բակալավրիատում նախատեսված է ընդհանուր ուսումնական ծրագիր այդ երկու մասնագիտությունների համար, սակայն, մասնագիտացման շրջանում ուսանողները հնարավորություն ունեն ընտրելու համապատասխան մասնագիտական դասընթացներ: Մագիստրատուրայում, սակայն, ռիսկերի կառավարիչների և ակտուարների համար նախատեսված են առանձին ուսումնական ծրագրեր: Ավարտելիս ուսանողները ստանում են ակտուարական և ֆինանսական մաթեմատիկայի բակալավրի կամ մագիստրոսի աստիճան: